Gerson Santos da Silva

Gerson Santos da Silva  (enam tuntud lihtsalt kui Gerson; sündinud 20. mail 1997 Belford Roxos) on Brasiilia jalgpallur, kes mängib ründva poolkaitsjana Brasiilia kõrgliigaklubis Flamengo.

Ta alustas klubikarjääri Brasiilia klubis Fluminense, millega liitus 2012. aastal. 2014. aastal sai ta klubi põhimeeskonna liikmeks. Debüüdi klubi põhimeeskonnas tegi ta järgmise aasta veebruaris.

2016. aasta jaanuaris suundus ta umbes 15 miljoni euro eest Itaalia kõrgliiga klubisse AS Roma. Hooajal 2018–19 mängis ta laenul teises Itaalia kõrgliiga klubis, Fiorentinas.

2019. aasta juulis sõlmis ta nelja-aastase lepingu Brasiilia kõrgliiga klubiga Flamengo. Üleminekusumma oli 11,8 miljonit eurot (49,7 Brasiilia reaali), millega sai ta kõige kallimaks Brasiilia jalgpalluriks, kelle Brasiilia klubi on ostnud."Em valores absolutos, Gerson é o brasileiro mais caro contratado por um clube do país na história". Globoesporte. Vaadatud 11.8.2019 Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. Hooaegadel 2019 ja 2020 valiti Gerson Brasiilia kõrgliiga hooaja sümboolsesse koosseisu.

2021. aasta juulis sõlmis ta viieaastase lepingu Prantsusmaa kõrgliigaklubiga Marseille Olympique, kuid juba 2022. aasta lõpus naasis ta Flamengosse.

Brasiilia jalgpallikoondises tegi Gerson debüüdi 2. septembril 2021 MM-i valikmängus Tšiili vastu.

 Saavutused 
Flamengo
Campeonato Brasileiro Série A: 2019, 2020
Copa Libertadores: 2019
Recopa Sudamericana: 2020
Supercopa do Brasil: 2020, 2021
Campeonato Carioca: 2020, 2021

 Viited 

Kategooria:Brasiilia jalgpallurid
Kategooria:Fluminense Football Clubi mängijad
Kategooria:AS Roma mängijad
Kategooria:ACF Fiorentina mängijad
Kategooria:Clube de Regatas do Flamengo mängijad
Kategooria:Marseille Olympique'i jalgpallurid
Kategooria:Serie A mängijad
Kategooria:Ligue 1 mängijad
Kategooria:Sündinud 1997